CELEX: 32010D0720
Language: lt
Date: 1290729600000
Title: 2010/720/ES, Euratomas: 2010 m. lapkričio 26 d. Komisijos sprendimas, kuriuo Portugalijai leidžiama naudoti ankstesnių nei priešpaskutinių metų duomenis, siekiant apskaičiuoti PVM nuosavų išteklių bazę (pranešta dokumentu Nr. C(2010) 8209)

27.11.2010   
            
            
               LT
            
            
               Europos Sąjungos oficialusis leidinys
            
            
               L 312/22
            
         KOMISIJOS SPRENDIMAS
   2010 m. lapkričio 26 d.
   kuriuo Portugalijai leidžiama naudoti ankstesnių nei priešpaskutinių metų duomenis, siekiant apskaičiuoti PVM nuosavų išteklių bazę
   (pranešta dokumentu Nr. C(2010) 8209)
   (Tekstas autentiškas tik portugalų kalba)
   (2010/720/ES, Euratomas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 4 straipsnio 4 dalį,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               Portugalija paprašė Komisijos leidimo naudoti ankstesnių nei priešpaskutinių metų nacionalines ataskaitas, kad apskaičiuotų 2009 finansinių metų PVM nuosavų išteklių bazę.
            
         
               (2)
            
            
               Siekdama suskirstyti sandorius pagal Reglamento (EEB, Euratomas) Nr. 1553/89 4 straipsnio 4 dalyje nurodytas statistines kategorijas, Portugalija negali naudoti priešpaskutinių metų prieš tuos finansinius metus, kuriems bus apskaičiuojama PVM išteklių bazė, nacionalinių ataskaitų, nes tik 2006 m. nacionalinės ataskaitos yra pakankamai išsamios, kad būtų galima apskaičiuoti vidutinę svertinę normą 2009 finansiniams metams. Todėl Portugalijai turėtų būti leista naudoti nacionalines 2006 m. ataskaitas, siekiant apskaičiuoti vidutinę svertinę normą 2009 finansiniams metams,
            
         PRIĖMĖ ŠĮ SPRENDIMĄ:
   1 straipsnis
   Siekiant suskirstyti sandorius pagal statistines kategorijas, Portugalijai leidžiama naudoti 2006 m. nacionalinių ataskaitų duomenis, kad būtų galima apskaičiuoti 2009 finansinių metų PVM nuosavų išteklių bazę.
   2 straipsnis
   Šis sprendimas skirtas Portugalijos Respublikai.
   
      Priimta Briuselyje 2010 m. lapkričio 26 d.
      
         
            Komisijos vardu
         
         Janusz LEWANDOWSKI
         
            Komisijos narys
         
      
   
   
      (1)  OL L 155, 1989 6 7, p. 9.